Erik Gustafsson. Erik Gustafsson () (1992-yil 14-martda tugʻilgan) — shvetsiyalik professional xokkey himoyachisi. Erik Gustafsson faoliyati davomida „Chicago Blackhawks“, „Calgary Flames“, „Philadelphia Flyers“ va „Montreal Canadiens“ xokkey klublarida oʻynagan edi. Oʻyin faoliyati. Erik Gustafsson 2012-yilgi NHL kirish loyihasida „Edmonton Oilers“ xokkey klubi safiga 93-oʻrindagi tanlov asosida qabul qilindi. Shundan soʻng, Erik Gustafsson 2013-yil 4-aprelda SHL vakili „Frölunda HC“ klubi bilan shartnoma imzolash uchun jamoani tark etdi. „Frölunda HC“ klubi bilan ikki muvaffaqiyatli mavsumdan soʻng, 2015-yil 30-aprelda Erik Gustafsson „Chicago Blackhawks“ xokkey klubi bilan ikki yillik shartnoma imzoladi. Erik Gustafsson 2017—2018-yilgi mavsumni „Chicago Blackhawks“ klubining Amerika xokkey ligasi (AHL) filiali „Rockford IceHogs“ xokkey klubi bilan boshladi. Biroq, u 2018-yil 9-yanvarda NHLga chaqirildi. Erik Gustafsson NHLdagi birinchi golini 2018-yil 20 yanvar kuni „New York Islanders“ xokkey klubiga qarshi uchrashuvda (7:3 hisobida magʻlubiyat) kiritdi. 2018-yil 6-mart kuni Gustafsson „Chicago Blackhawks“ klubi bilan ikki yillik yangi shartnoma imzolashga muvaffaq boʻldi. Keyinchalik, 2020-yil 12-oktyabrda Erik Gustafsson „Philadelphia Flyers“ xokkey klubi bilan bir yillik 3 million dollarlik shartnomaga rozi boʻldi. COVID-19 pandemiyasi tufayli 2020—2021-yilgi mavsum bekor qilingunga qadar Erik Gustafsson klub safida 24 ta oʻyinda maydonga tushib, 10 ochko jamgʻardi. Shundan soʻng, Erik Gustafsson 2021-yil 12-aprelda „Montreal Canadiens“ xokkey klubi bilan shartnoma imzoladi. 2021-yil 21-sentyabrda Erik Gustafsson „New York Islanders“ xokkey klubi bilan professional sinov shartnomasini (PTO) imzoladi. 10-oktyabr kuni Gustafsson PTO shartnomasidan ozod qilindi va „Chicago Blackhawks“ xokkey klubi bilan bir yillik 800 000 dollarlik shartnoma imzoladi. „Chicago Blackhawks“ xokkey klubi bilan shartnomasi yakunlanganidan soʻng, Erik Gustafsson erkin agent sifatida 2022-yil 13-iyulda „Washington Capitals“ xokkey klubi bilan bir yillik 800 000 dollarlik shartnoma imzoladi.